Najprej lepo pozdravljeni, drage učenke, dragi učenci.

Kljub spremenjenemu načinu dela, bomo svoje veselje do nemščine poskusili negovati tudi na ta način. Upam, da boste v nalogah, ki vam jih bom pošiljala, našli mnogo lepega in tudi zabavnega. Pri tem vam želim veliko raziskovalne vneme in vedoželjnosti. V prostem času ali kadar vam bo morda postalo dolgčas, vam bo dolge urice morda krajšal Nico. Se še spomnite? NICOS WEG A1. To vpišete na you tube in ga boste našli. Že danes imam pripravljenih kar nekaj zabavnih igric na spletu. Pa tudi vnaprej bomo skrbeli, da nam bo pri učenju prijetno. Prav? No, pa dajmo.

|  |
| --- |
| **Navodila za samostojno učenje pri izbirnem predmetu NEMŠČINA za 5. razred** |
| Datum: sreda, 18. 3 . 2020 |
| Učna ura: Šolske potrebščine – razširitev besedišča |
| 1. Najprej pripravi delovni zvezek Brihtna glavca 5 in svoj šolski zvezek. |
| 2. Za začetek boš namreč ponovil/-a poimenovanje šolskih potrebščin. V zvezku jih imaš v treh stolpcih (der, die, das). Na glas najprej preberi vse iz stolpca DER, potem iz DIE in še iz DAS. Znaš zdaj ponoviti vse tri stolpce, ne da gledaš v zvezek. Zraven povej še slovenski pomen. |
| 3. Pripravi pisalo. Danes bomo dodali še nekaj novih šolskih potrebščin, ki jih boš zapisal/-a v pravi stolpec k ostalim potrebščinam.  Der Kugelschreiber – kemični svinčnik der Filzstift - flomaster  Die Tintenpatrone – bombica (za nalivno pero) der Farbstift - barvica  Die Mappe – mapa der Füller – nalivno pero  Der Kleber – lepilo der Taschenrechner - kalkulator  Die Landkarte – zemljevid der Pinsel - čopič  Der Zirkel – šestilo der Terminkalender - rokovnik  Der Textmarker – označevalec besedila  Pazi! Za dve šolski potrebščini lahko uporabljamo dva različna izraza z istim pomenom  das Mäppchen = das Federmäppchen (puščica)  die Schultasche = der Schulranzen (šolska torba) |
| 4. Zdaj pa k **zabavnemu utrjevanju na spletno stran** (upam, da si uspeš izboriti dostop do računalnika), ki se imenuje »languages online German«: <https://www.education.vic.gov.au/languagesonline/german/german.htm>  Danes si bomo izmed 35 različnih tem izbrali **33. temo o šolskih potrebščinah**  Če torej odprete povezavo in kliknete na 33. School items, najprej opazite dva stolpca nalog; v 1. stolpcu so interaktivne naloge v obliki igric, v drugem stolpcu so učni listi, ki si jih (kdor ima doma to možnost) lahko natisnete ali pa rešitve pišete v šolski zvezek.  Pod vsakim stolpcem imate povezavo Answers and Translations, kjer najdete rešitve za vse naloge, zraven pa so prevodi v angleščino. Tu torej lahko preverite npr., če ste pri nalogah, kjer je potreben pravilen zapis, besedo pravilno zapisali, tu najdete rešitev, katera beseda je kje ustrezna in kaj pomeni v angleščini. Če vam pomen kake besede kljub angleškemu pomenu še vedno dela težave, jo vtipkajte v PONS slovar na tej povezavi: <https://sl.pons.com/prevod/sloven%C5%A1%C4%8Dina-nem%C5%A1%C4%8Dina/ne>  Ko odprete interaktivno vajo/igrico, imate levo zgoraj različne zavihke (ne pri vsaki nalogi enake). Vedno imate zavihek »instructions«, torej navodila, kjer najdete angleški opis igrice. Zavihek start poznate. Potem imate ponekod zavihek »glossary« - slovarček, kjer so besede iz igrice prevedene v angleščino. Zavihek »accent keys« vam ponudi preglašene samoglasnike in ostri ß, da teh črk ne iščete po tipkovnici, ko tipkate. Zavihek »hint« vam da namig za rešitev.  Tako zdaj pa preizkusite igrice in se zabavajte.  Predlagam, da začnete najprej z lažjimi igricami pod številkami 2, 3, 4, 5, 10,  šele potem nadaljujte s težjimi, ki zahtevajo pravilen zapis besed 9, 1, 6, 7, 8.  Od učnih listov rešite le 1 in 4 (rešitve pišite v zvezek), za tiste najbolj pogumne in vedoželjne pa sta tudi 5. in 6. učni list.  Nalog ni potrebno reševati naenkrat. Rešujte jih večkrat, za zabavo. Izberite si tiste, ki so vam bolj všeč, saj ne rabite rešiti čisto vseh.  Tako, zdaj pa srečno in zdravo do naslednjič!  vaša učiteljica Marjeta |